Limeriek oor seisoene en towerinne – toortsie.com
Limeriek oor seisoene en towerinne
September 15, 2018 September 14, 2018 ~ Toortsie
Hierdie is nou alles Abrie se skuld! Ek kan nie ek kan nie ek kan nie! Ek kyk nie eers na Scrapy se gedigte-uitdaging nie, want ek kan nie! En toe foeter Abrie my kop deurmekaar met sy limeriek oor die lente.
So, in opdrag van Scrapydo:
Skryf ‘n limeriek oor seisoene
van blare en blomme en soene
Van canola wat blom
en kersfees wat kom
Die jaar staan in outannieskoene.
Geïnspireer deur Abrie:
Abrie skryf ‘n limeriek
en ek het dit baie geniet
‘n man met talente
en dít in die lente
wie het dit tog gewiet?
En dan die towerinne, ‘n spesie op hulle eie:
Die towerinne wil graag gaan toer
terwyl die ander jaloers loer
Dis koffers en glase
en mense met klein blase
en ‘n lepel om die pretpot te roer!
Ek wil sommer hiermee aan my ma eer gee. Sy was ‘n taalkundige. Ons het nie vreeslik gedig nie, maar het baie in idioom gepraat, en soms gerym, sommer vir die lekker. En sou ons ‘per ongeluk’ in ons praat iets rym, sou ons altyd sê: ‘I am a poet and I didn’t know it.’ 🙂
Ai tog, en tipies Toortsie het hier nou ‘n oorwurm ontstaan met die ritme van ‘n limeriek:
te tere te tere te tere
te terete tam
te tere te tere te tim.
(fluister: toortsie is besig om mal te word, ek vermoed dis die toer wat haar opgewonde maak)
Nee, ek is verkeerd! Daar moet ‘n tere op die end wees, nie ‘n tim nie.
Okay, ek sal onthou.
Te tere te tere …
Ou Toortsie se kind wil loop troue
Met die beste vrou uit die vroue
Sy hart gaan aan bons
En die hele kotiljons
Staan gereed vir die fees vol vertroue.
Te tere te tere te tere … 😱
Posted in 'In opdrag....	pretlimerieke
‹ PreviousMans en Banting
Next ›Pink tea cups
34 thoughts on “Limeriek oor seisoene en towerinne”
September 15, 2018 om 7:25 vm
Uitstekend! You really are a poet and you didn’t know it!
Geluk met jou seun se vooruitsigte. Wanneer is die groot dag?
Na die einde van die jaar se kant. 💃
September 15, 2018 om 8:12 vm
Jong, hierdie us sommer net rymelary. Daar moet blykbaar ‘n twist ook in wees. And even rudeness in die laaste reëltjie.
September 15, 2018 om 7:55 vm
Toortsie, het jy wraggies sonder ons begin teug aan frangelico?? Dis eintlik baie goed gedoen..
September 15, 2018 om 8:13 vm
Vang jy my nou uit! Oeps!
September 15, 2018 om 8:02 vm
As digter wil Toortsie nie flop,
Sy’t skielik as digter ontpop.
Sy skryf limerieke
En sing soos die krieke –
Nou vrees sy daar’s fout met haar kop!
September 15, 2018 om 8:10 vm
September 15, 2018 om 8:22 vm
Ek is mal oor hierdie een! 😁
September 15, 2018 om 8:04 vm
September 15, 2018 om 8:29 vm
Ha ha, dis te goed vir woorde! Wys jou net wat n bietjie aanmoediging doen. Dankie vir jou deelname. Jy het my dag gemaak. Voel juis so lam en tam.
September 15, 2018 om 8:31 vm
😂 Suiwer rymelary. Ek dink ek het my piek bereik.
September 15, 2018 om 9:15 vm
Toemaar my “leriek” is nog in wording. Die wat jy geskryf het is sommer lekker om te lees.
September 15, 2018 om 9:45 vm
Ek hoop jy voel gou beter. Rus so ‘n bietjie, dis gelukkig mos naweek.
September 15, 2018 om 9:14 vm
Ja, ek dink ek het te hard aan die kinders se stories geskryf die afgelope 5 weke. Gelukkig is dit nou klaar. Daar is 11 boeke getik en gedruk. Elke kind het 4 stories geskryf wat ek geproeflees en getik het. Voorblad, inhoud en prentjies gesoek om by te sit. Eks sommer trots op die kindrrs se skrywery.
September 15, 2018 om 8:50 vm
Daai is sommer baie goed en prettig en limeriek se sinoniem is mos eintlik prettig.
September 15, 2018 om 8:54 vm
Maar wat van die ‘rude twist’ wat daar ook veronderstel is om te wees, volgens die internet?
Ek het nog een geskryf van,n doring wat dink hy’s ‘n koning, maar hom sal ek nie plaas nie.
September 15, 2018 om 10:24 vm
Nee wat limerieke wat ek skryf het nie ‘n rude of vulgêre twist
September 15, 2018 om 10:56 vm
Ek val ook in daardie groep. Ons doen dit vir die lekkerte. 😁
September 15, 2018 om 11:15 vm
Daar is ‘n ding, politiek
Wat vir jou vere in die hoed kan stiek.
Maar as jy nie kyk
Hoe dinge wel lyk
Dan kan hy jou erg kortwiek.
September 15, 2018 om 10:04 vm
Ek wil ook sê uitstekend! Jy het sowaar talente waarvan ek nie geweet het nie!
September 15, 2018 om 10:08 vm
Dit was eenmalig! Om rympies te maak is iets anders as digkuns. 😁
September 15, 2018 om 6:11 nm
Ek sou moet erken ek staan skuldig
En skaam word ek daarvoor gehuldig
Ek wil tog probeer
Om my skuld af te weer
Skuldig aan huldig maar nie aan dig!
September 15, 2018 om 6:23 nm
Terug pieng: Lente in Korinthiërs – A en I Poësie Uitdaging: September Limeriek – Abrie dink hardop
September 16, 2018 om 12:00 nm
Wow! Ek is beïndruk. Jy is ‘n uitstaande limerieker. En toe val Frannie ook sommer in op die hoë noot wat jy gesing het. Daar is net mooi niks wat die Towerinne nie kan aanpak nie!
September 16, 2018 om 12:03 nm
Ek sit toe die trou-en op ons familiegroep en vir 2 dae knip niemand ‘n oog nie. Tot ek knor, en daar raak almal aan die rym. Ek het my slap gelag. 😂
September 16, 2018 om 12:08 nm
Net so ‘n bietjie aanmoediging (aanknor) verrig wondere.
Ek moet sê dat ek nie verder die digkuns salaanpak nie. Rympies maak is genoeg!
September 16, 2018 om 12:09 nm
Ja-nee kyk, ek stel baie belang in die “mekênieks” van die digkuns, maar ek glo nie ek sal ooit ‘n lewe daaruit kan maak nie.
September 16, 2018 om 12:14 nm
Dit was altyd bo my vuurmaakplek. Ek sulkel regtig om dit te verstaan.
September 16, 2018 om 12:27 nm
Ek leer maar so van Google af, maar dan weerspreek sommige artikels ook nog mekaar.